Citește Horoscop săptămânal Gemeni. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Gemeni și urmarește video Uranissima.
Horoscop săptămânal Gemeni – 11 – 17 mai 2024
În prima parte a zilei de 11 mai, stare de spirit de moment care le poate da nativilor insomnie, instabilitate, dorința de a continua o activitate plăcută de peste zi sau din timpul serii (jocuri, petreceri, discuții, plimbări, activități relaxante). Între 11 mai, după ora 6:13′, și 13 mai la prânz, atitudine responsabilă față de bani și mai ales față de cheltuieli născută din dorința de a face economii ori ca o concluzie a evaluărilor de ultim moment.
Din 15 mai, în acest sector își va începe tranzitul planeta Mercur, care, până pe 3 iunie, va crea premise interesante și binevenite consolidării unei atitudini, lămuririi interioare cu privire la o temă de muncă, de profesie sau de viață cărora trebuie să le dea o nouă direcție, iar Mercur le va spori nativilor simțul practic, metoda, logica, responsabilitatea și fermitatea cu care vor urmări să pună în practică aceste comandamente.
Alături de cei doi Benefici (Venus și Jupiter), de Soare și de Uranus, Mercur va contribui la susținerea stării de sănătate (stabilizare sau consolidare a eforturilor de redresare a sănătății ori de recuperare fizică, în principal, psihică, secundar; modificări uneori petrecute în mod mai puțin explicabil logic).
Între 13 mai, după ora 13:36′, și începutul zilei de 16 mai, activitățile publice ale Gemenilor sau intervențiile lor de specialitate (discurs, interviu, punct de vedere exprimat într-o dezbatere, susținere a unei conferințe) vor fi marcate de orgoliul de a face o impresie bună, de a fi convingători, de a se impune în mediul socioprofesional și de dorința de a avea succes ori de a-și uimi rivalii și competitorii prin excelență.
Între 16 mai, după ora 0:33′, și 17 mai, gânduri legate de familie, de treburile domestice și, mai ales, de latura neplăcută a acestora. Inițiative sau decizii în legătură cu un prieten (precizări necesare, despărțire forțată sau precipitată).